ai4bharat/Pralekha huggingface dataset:
کامرس اور صنعت کی وزارتہ
جناب پیوش گویل نے فکی ہائر ایجوکیشن سمٹ سے خطاب کیا
قومی تعلیمی پالیسی بھارت کو دنیا کا علمی دارالحکومت بنائے گی: جناب پیوش گویل
نئی دہلی، 26 فروری: ریلوے ، صنعت و تجارت، صارفی امور اور خوراک و عوامی تقسیم کاری کے مرکزی کے وزیر جناب پیوش گویل نے آج کہا کہ قومی تعلیمی پالیسی  نے جدت طرازی، کاروبار اور ہنرمندی کے فروغ پر زور دیا ہے۔ جناب گوئل فکی ہائیر ایجوکیشن سمٹ سے خطاب کر رہے تھے۔ انہوں نے کہا کہ تعلیمی پالیسی ہمارے بچوں کو تعلیم دینے کے انداز کو بدل کر رکھ دے گی۔ تعلیم اور علم میں توسیع کی خواہش اس قدم کو ایک نئی قوت بخشے گی ، جو بھارت کو دنیا کا علمی دارالحکومت بنائے گی۔
جناب گویل نے کہا کہ قومی تعلیمی پالیسی کے ساتھ، ہمیں فخر ہے کہ ہر بچے کو تعلیم حاصل کرنے کا حق ہے اور ہر بچہ یکساں معیار کی تعلیم حاصل کررہا ہے۔ انہوں نے کہا کہ علم کو اگر بانٹا جائے تو یہ حیرت انگیز خزانہ ہے، اگر استعمال نہ کیا جائے تو ختم ہوجاتا ہے۔ انہوں نے کہا کہ زندگی کا ہر لمحہ سیکھنے ، علم میں اضافہ کرنے اور اپنے علم کو معاشرے کے ساتھ بانٹنے کا درس دیتا ہے۔ انہوں نے کہا کہ یہ پالیسی وسیع تر غور و فکر کے بعد تشکیل دی گئی ہے اور اسی لیے اسے قبول عام حاصل ہوا ہے۔
جناب گویل نے کہا کہ اگر ہم شخصیت کے ارتقا پر زور دیتے ہیں ، ذمہ داری اور اخلاقیات کی تعلیم دیتے ہیں ، بچوں کو بہتر شہری بننے کے لیے تیار کرتے ہیں ، ان کے اندر قوم پرستی کا جذبہ پیدا کرتے ہیں اور مطالعے کی عادت پروان چڑھاتے ہیں تو اس سے بچوں کو تعلیم دینے کا ہمارا طریقہ یکسر بدل جائے گا۔ انہوں نے کہا کہ بھارتی تعلیمی نظام کو وہ درجہ حاصل کرنا ہے جہاں ترقی یافتہ ممالک کے طلبا بھی ہمارے ملک میں آئی آئی ٹی اور آئی آئی ایم کے علاوہ دوسرے اداروں میں بھی تعلیم حاصل کرنے آئیں۔ جناب گویل نے کہا کہ مل جل کر ہمارا ملک حیرت انگیز کام کرسکتا ہے۔ انہوں نے تعلیم کے شعبے میں کام کرنے والے لوگوں سے اپیل کی کہ وہ اس یکجہتی کے جذبے سے کام کریں اور دنیا کے 7 ارب شہریوں کے لیے روڈ میپ تیار کریں۔
انہوں نے قوم کی تعمیر میں ، مستبل سازی میں اور غربت کے ازالے میں اسکولوں اور اساتذہ کے تعاون کو سراہا۔ جناب گویل نے کہا کہ تعلیم مساوات لاتی ہے ، سب کو بااختیار بناتی ہے اور صحیح وقت پر صحیح فیصلے کرنے میں مدد دیتی ہے۔
وزیراعظم کا دفتر
بھارت ڈینمارک ورچوئل باہمی چوٹی میٹنگ کے موقع پر وزیر اعظم کا خطاب
نمسکار ایکسیلنسی
مجھے اس موقع پر آپ کے ساتھ ورچوئل چوٹی میٹنگ میں بات کرکے بہت خوشی ہو رہی ہے۔ سب سے پہلے میں ڈینمارک کو کووڈ-19 سے پہنچنے والے نقصان پر تعزیت کا اظہار کرتاہوں۔ میں اس بحران سے نمٹنے میں آپ کی باصلاحیت قیادت کو مبارکباد بھی پیش کرتا ہوں۔
اپنی تمام مصروفیات کے درمیان آپ نےبات چیت کے لیے جو وقت نکالا ہے اس سے باہمی تعلقات کے تئیں آپ کی خصوصی توجہ اور عہد بندی کا اظہار ہوتا ہے۔
حال ہی میں آپ کی شادی ہوئی ہے۔میں اس کے لیے آپ کو نیک خواہش پیش کرتا ہوں اور امید کرتا ہوں کہ کووڈ-19 سے پیدا شدہ حالات میں بہتری آنے کے بعد ہمیں جلد ہی آپ کا خاندان سمیت بھارت میں خیر مقدم کرنے کا موقع ملے گا۔ مجھے یقین ہے کہ آپ کی بیٹی اِدا پھر سے بھارت آنے کی خواہشمند ہوگی۔
ہم نے چند مہینے پہلے فون پر بہت ہی نتیجہ خیز گفتگو کی تھی۔ ہم نے بہت سے شعبوں میں بھارت اور ڈینمارک کے درمیان بڑھتے ہوئے تعاون پر تبادلہ خیال کیا تھا۔
یہ بڑی خوشی کی بات ہے کہ آج ہم اس ورچوئل چوٹی میٹنگ کے ذریعے اپنے ان ارادوں کو نئی سمت اور نئی رفتار دے رہے ہیں۔ ڈینمارک 1909 سے ہی جب میں گجرات کا وزیر اعلیٰ تھا، وائبرنٹ گجرات سمٹ میں شریک ہوتا رہا ہے۔ اس لیے مجھے ڈینمارک سے خصوصی دلچسپی ہے۔ میں دوسری انڈیا- نارڈک سمٹ کی میزبانی کی آپ کی تجویز کے لیے آپ کا شکر گزار ہوں۔ صورتحال کے بہتر ہوجانے کے بعد میرے لیے ڈینمارک آنا اور آپ سے ملنا بڑی اعزاز کی بات ہوگی۔
جناب والا،
پچھلے کئی مہینوں کے واقعات نے یہ ظاہر کردیا ہے کہ ہم جیسے ایک طرح کی سوچ رکھنے والے ملکوں کا جو کہ اصولوں پر مبنی، شفاف، انسان دوست اور جمہوری اقدار کا نظام رکھتے ہیں، ایک ساتھ مل کر کام کرنا کتنا ضروری ہے۔
ویکسین کی تیاری میں بھی ہم خیال ملکوں کے درمیان تعاون سے اس وبائی بیمارے سے نمٹنے میں مدد ملے گی۔ اس بیماری کے دوران، بھارت کی دواسازی کی صلاحیت پوری دنیا کے لیے مفید ثابت ہوئی ہے۔ ہم ویکسین کے سلسلے میں بھی ایسا ہی کر رہے ہیں۔
ہماری ‘آتم نربھر بھارت ’ مہم کی کوشش بھی یہی ہے کہ اہم اقتصادی شعبوں میں بھارت کی صلاحیت میں اضافہ کیا جائے اور ان سے پوری دنیا کی خدمت کی جائے۔
اس مہم کے تحت ہم مجموعی اصلاحات پر زور دے رہے ہیں۔ بھارت میں کام کرنے والی کمپنیوں کو ضابطے کی کارروائیوں اور ٹیکس اصلاحات سے فائدہ پہنچے گا۔دوسرے شعبوں میں بھی اصلاحات کا عمل جاری ہے۔ حال ہی میں زراعت اور لیبر کے شعبوں میں اہم اصلاحات کی گئی ہیں۔
جناب والا،
کووڈ-19 نے ثابت کردیا ہے کہ عالمی سپلائی چین کے لیے کسی ایک ذریعے پر انحصار کرنا خطرناک ثابت ہوسکتا ہے۔
ہم سپلائی چین کے تنوع اور اس میں لچک کے لیے جاپان اور آسٹریلیا کے ساتھ مل کر کام کر رہے ہیں۔ دوسرے ہم خیال ملک بھی ہماری اس کوشش میں ہمارے ساتھ آسکتے ہیں۔
اس سلسلے میں مجھے یقین ہے کہ ہماری ورچوئل چوٹی میٹنگ نہ صرف بھارت- ڈینمارک تعلقات کے لیے مفید ثابت ہوگی بلکہ عالمی چیلنجوں کے تئیں ایک مشترکہ حکمت عملی اپنانے میں بھی مددگار ثابت ہوگی۔
جناب والا، آپ کے وقت کے لیے ایک بار پھر آپ کا شکریہ۔
اب میں آپ کو ابتدائی اظہار خیال کے لیے دعوت دیتا ہوں۔
وزارت دفاع
دفاعی اہلکاروں کے بچوں کیلئے وظائف
نئی دہلی،08؍ جولائی، دفاع کے وزیر مملکت جناب شری پدیسونائک نے آج راجیہ سبھا میں محترمہ سروجنی ہمبرم کے ذریعے پوچھے گئے ایک سوال کے تحریری جواب میں اطلاع فراہم کی کہ قومی دفاعی فنڈ سے دفاعی اہلکاروں کے بچوں کے لئے وزیراعظم کی اسکالر شپ اسکیم کے تحت گزشتہ تعلیمی سال کے مقابلے موجودہ تعلیمی سال  میں بجٹ میں کل اضافہ 4125کروڑ روپے ہے۔ اس طرح سے دفاعی اہلکاروں کے بچوں کے لئے وظائف میں ماہانہ 2000 روپے کو بڑھا کر 2500روپے ماہانہ اور 2225روپے ماہانہ کو بڑھا کر 3000روپے کر دیا گیا ہے۔ یہ تعلیمی سال 20-2019 سے نافذالعمل ہے۔کل بجٹ کی تفصیلات اس طرح ہیں۔
|
|
نمبرشمار
|
|
تعلیمی سال 
|
|
بجٹ کی رقم کروڑ روپے میں
|
|
دفاعی اہلکاروں کے بچوں کی تعداد
|
|

|
|
2018-19
|
|
14.025
|
|
5500
|
|

|
|
2019-20
|
|
18.150
|
|
5500
|
|

|
|
 اضافہ
|
|
4.125
|
|
م ن۔م ع ۔ک ا
U- 2923
(Visitor Counter : 29
صدر جمہوریہ کا سکریٹریٹ
اقوام متحدہ کی سلامتی کونسل کی انسداد دہشت گردی کمیٹی کے وفود کے سربراہان نے صدرجمہوریہ سے ملاقات کی
اقوام متحدہ کی سلامتی کونسل کی انسداد دہشت گردی کمیٹی  کے وفود کے سربراہوں نے آج  کو راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔ مذکورہ وفود کے سربراہان 28-29 اکتوبر، 2022 کو ممبئی اور دہلی میں منعقدہ اقوام متحدہ کی سلامتی کونسل کی انسداد دہشت گردی کمیٹی  کے خصوصی اجلاس میں شرکت کے لیے ہندوستان میں ہیں۔
وفد کے ارکان کا خیرمقدم کرتے ہوئے صدر جمہوریہ نے ممبئی میں 26/11 کے متاثرین کو خراج عقیدت پیش کرتے ہوئے اپنے دورے کا آغاز کرنے کے لیے وفد کےجذبے کی ستائش کی۔ انہوں نے کہا کہ ہندوستان دنیا کی سب سے بڑی جمہوریت کے طور پر دنیا کے سب سے زیادہ کھلے اور متنوع معاشروں میں سے ایک ہے،جو کئی دہائیوں سے دہشت گردی کا شکار ہے۔ ہندوستان دہشت گردی کی تمام شکلوں اور مظاہر میں اس کی برائی سے لڑنے کا قومی عزم رکھتا ہے۔ انہوں نے اس بات پر زور دیا کہ دہشت گردی کے محرکات سے قطع نظر اس کی تمام کاروائیوں کے خلاف صفر رواداری، عالمی انسداد دہشت گردی کا ڈھانچہ تشکیل دینے میں بین الاقوامی برادری کی رہنمائی جاری رہنی چاہیے۔
میٹنگ کے دوران، سفیر روچیرا کامبوج نے اقوام متحدہ میں ہندوستان کی مستقل نمائندہ، سی ٹی سی کی سربراہ کی حیثیت سے، صدرجمہوریہ کو یو این ایس سی سی ٹی سی کے کام اور اس کی ترجیحات کے بارے میں آگاہ کیا۔ مسٹر مائیکل موسی ایڈمو، اقوام متحدہ کی سلامتی کونسل کے صدر اور گبون کے وزیر خارجہ اور ہندوستان کے وزیر خارجہ ڈاکٹر ایس جے شنکر نے بھی مختصربات چیت کی جس میں صدرجمہوریہ کو یو این ایس سی سی ٹی سی کے نمایاں پہلوؤں اور آگے کے راستے سے آگاہ کیا، جیسا کہ آج صبح میں منظور کیے گئے دہلی اعلامیہ میں پیش کیا گیا ہے۔
اجلاس میں جن معززین نے شرکت کی ان میں گھانا کی وزیر خارجہ،محترمہ شرلی ایورکور بوچوے، متحدہ عرب امارات کی بین الاقوامی تعاون کی وزیر مملکت محترمہ ریم ابراہیم الہاشمی اور البانیہ کی نائب وزیر خارجہ محترمہ میگی فینو تھیں۔ اس موقع پر اقوام متحدہ کے سینئر حکام بشمول مسٹر ولادیمیر وورونکوف، انڈر سیکرٹری جنرل، اقوام متحدہ کے دفتر برائے انسداد دہشت گردی بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11998
(Visitor Counter : 84
وزارت ماہی پروری، مویشی پروری و ڈیری
ماہی گیرو کے مسائل
نئی دہلی، 17 مارچ /ماہی پروری۔ مویشی پروری اور ڈیئرنگ کے وزیرمملکت جناب پرتاپ چندر سارنگی نے ایک سوال کے تحریری جواب میں آج لوک سبھا کو بتایا کہ ماہی گیری، مویشی پروری اور ڈیئرنگ کی وزارت کا محکمہ ماہی پروری ملک میں ماہی گیری کی فلاح وبہبود اور ان کے ذریعہ معاش کو استحکام بنانے سمیت ماہی پروری کی ہمہ گیر ترقی کے لئے بلیو ریولیشن: ماہی پروری کی مربوط ترقی اور بندوبست سے متعلق مرکز کی ریسپورنسر اسکیم عمل درآمد کررہا ہے۔ سی ایس ایس کے تحت ماہی گیروں کے گھریلو کی تعمیر، ماہی گیری پر پابندی کے دوران راحتی امداد، فعال ماہی گیروں کے لئے گروپ حادثاتی بیمہ، نئے تالابوں کی تعمیر، ان پوٹ کاسٹ سمیت موجود تالابوں کی مرمت اور تزئین،مچھلیوں کے بیج حاصل کرنے والی اداروں کا قیام،لینڈنگ سینٹرز کی تعمیر، آبی ذخائر اور دوسرے کھلے آبی ذخائر میں بنجروں کی تنصیب ،ہنر بندی کے فروغ اور صلاحیت سازی، ٹریننگ، روایتی طریقے کی مشین کاری، سمندر میں ماہی گیروں کی سلامتی، ایف آر پی کشتیوں کی خریداری اور انسولیٹڈ فش آئس ہولڈنگ باکس کی خریداری، آئی اسپیڈ ڈیزل پر چھوٹ، سیویڈ کلٹیویشن،بیوال کلچر، موتیوں کی تیاری، ماہی گیری کے بعد کے بنیادی ڈھانچے وغیرہ کے فروغ کے لئے امداد فراہم کیا جاتا ہے۔ اس کے علاوہ حکومت ہند نے کسان کیڈٹ کارڈ کی سہولت، ماہی پروری اور مویشی پروری سے متعلق کسانوں کو بھی شامل کرلیا گیا ہے۔تاکہ وہ اپنی ورکنگ پونجی کی ضرورتوں کی تکمیل کرسکیں۔ کے سی سی سہولت سے ماہی گیروں اور مچھلی کے کسانوں کو اپنے قلیل المدتی ورکنگ پونجی کی ضرورتوں کو پوری کرنے میں مدد ملے گی۔
۔۔۔۔۔۔۔۔۔۔۔

U –1278
(Visitor Counter : 54
عملے، عوامی شکایات اور پنشن کی وزارت
بد عنوا ن افسران کی بر طرفی
نئی دہلی، 3 جولائی / شمال مشرقی خطہ کی ترقی  کے وزیر مملکت  ، وزیر اعظم کے دفتر ، عملہ ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتندر سنگھ نے ایک سوال کے تحریری جواب میں آج لوک سبھا کو بتایا کہ دستیاب تادیبی ضابطوں کے مطابق حکومت کو دستیاب شواہد کی بنیاد پر بد عنوان افسران کے خلاف کارروائی کرنے کا حق حاصل ہے ۔ حکومت کو سینٹرل سول سروسز   رولز 1972 کے فنڈامنٹل رولز  56  /  رولز 48 نیز آل انڈیا سروسیز  [ اے آئی ایس  ] رولز 1958 کے مطابق عوامی مفاد میں دیانت داری کے فقدان اور نا لائقی کی بنیاد پر سرکاری افسران کو مستقل طور پر ملازمت سے سبکدوش کرنے کا حقِ کُل بھی حاصل ہے ۔ یہ ضابطے سرکاری ملازمین کا وقتاً فوقتاً جائزہ لینے اور انہیں قبل از وقت ملازمت سے سبکدوش کرنے کی پالیسی وضع کرتے ہیں ۔ اس پالیسی پر عمل درآمد ایک جاری عمل ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2783
(Visitor Counter : 59
زراعت اور کاشتکاروں کی فلاح و بہبود کی وزارت
پردھان منتری کسان سمان ندھی کے لیے چہرے کے ذریعہ تصدیق
پردھان منتری کسان سمان ندھی، ایک مرکزی شعبے کی اسکیم، کا مقصد ملک بھر میں قابل کاشت زمین رکھنے والے کسان خاندانوں کو،مخصوص معیار کے ساتھ، مالی امداد فراہم کرنا ہے۔ اس اسکیم کے تحت، 6000روپے کی سالانہ رقم کی تین مساوی قسطوں میں، کسانوں کے آدھار سے منسلک بینک کھاتوں میں براہ راست2000 روپئے کی رقم منتقل کی جاتی ہے۔
اپنے آغاز کے بعد سے، پی ایم- کسان اسکیم نے اپنے نفاذ اور انتظامیہ کو بڑھانے کے لیے ٹیکنالوجی کا فائدہ اٹھایا ہے۔ کسانوں پر مرکوز ڈیجیٹل بنیادی ڈھانچہ اس بات کو یقینی بناتا ہے کہ اس اسکیم کے فوائد ملک بھر کے تمام کسانوں تک پہنچیں، جس سے بچولیے کی شمولیت ختم ہو جائے۔ حکومت ہند نے 11 کروڑ سے زیادہ کسانوں کو 2.60 لاکھ کروڑ روپے سے زیادہ کی رقم تقسیم کی ہے، جن میں سے 3 کروڑ سے زیادہ خواتین کسان ہیں۔ پی ایم کسان اسکیم، عالمی سطح پر سب سے بڑی ڈائریکٹ بینیفٹ ٹرانسفر  اسکیموں میں سے ایک ہے، جو کسانوں کے آدھار سے منسلک بینک کھاتوں میں براہ راست رقوم کی منتقلی کرتی ہے نیز بیچولیوں کو نظرانداز کرتی ہے۔ آدھار  کا قانون 2016 جاری کیا گیا ہے، جو ای-کے سی وائی سمیت حکومت کو کسانوں کے آدھار کو تصدیق کے مقاصد کے لیے استعمال کرنے کی اجازت دیتا ہے۔
پی ایم- کسان موبائل ایپ فروری 2020 میں شروع کی گئی تھی۔اسے جون 2023 میں چہرے کی تصدیق کے ذریعے ای-کے وائی سی کی فراہمی کے ساتھ متعارف کرایا گیا تھا۔ پی ایم کسان موبائل ایپ، چہرے کی توثیق کے ساتھ، کسانوں کو اس قابل بناتی ہے کہ وہ اپنے موبائل آلات سے آسانی کے ساتھ اپنے ای-کے وائی سی مکمل کر سکیں۔ یہ صارف دوست ایپ اینڈرائیڈ فونز کے لیے گوگل پلے اسٹور پر ڈاؤن لوڈ کے لیے دستیاب ہے۔ پائلٹ ٹیسٹنگ مرحلے کے دوران، 2.0 لاکھ سے زیادہ کسانوں نے پی ایم- کسان موبائل ایپ کے چہرے کے ذریعہ تصدیق کی خصوصیت کا استعمال کرتے ہوئے، ملک بھر میں اپنا ای- کے وائی سی مکمل کیا۔ فی الحال، تقریباً 8.0 لاکھ کسانوں نے اس موبائل ایپ کے ذریعے اپنا ای-کے وائی سی مکمل کیا ہے۔ چہرے کے ای-کے وائی سی کے عمل کے ایک حصے کے طور پر، کسانوں کو اپنے چہرے کی اسکیننگ سے پہلے ڈیجیٹل رضامندی فراہم کرنے کی ضرورت ہے۔
ڈیجیٹل تقسیم کو ختم کرنے کے لیے، پی ایم- کسان موبائل ایپ، لچکدار انتظامات پیش کرتی ہے۔ کسان، ایپ کے ذریعے اپنا ای-کے وائی سی مکمل کر سکتے ہیں اور اپنے ای-کے وائی سی کے ذریعے اپنے آس پاس کے 100 دیگر کسانوں کی مدد کر سکتے ہیں۔ مزید برآں، ضلع، بلاک، اور گاؤں کی سطح کے نوڈل افسران سمیت ریاستی حکومت کے اہلکار، اپنے رجسٹرڈ موبائل نمبروں کا استعمال کرتے ہوئے 500 کسانوں کے لیے ای-کے وائی سی کر سکتے ہیں۔ پی ایم کسان اسکیم کی خدمات ملک بھر میں 4.0 لاکھ سے زیادہ سی ایس سیز کے ذریعے بھی قابل رسائی ہیں۔
مزید برآں، اس اسکیم اور اس کی ڈیجیٹل خصوصیات کے بارے میں بیداری پیدا کرنے کے لیے متعلقہ ریاستوں / مرکز کے زیر انتظام علاقوں کی حکومتوں اور مرکزی حکومت کی جانب سے مختلف اقدامات کیے گئے ہیں۔ اسکیم کے مختلف مراحل پر تمام پی ایم کسان استفادہ کنندگان کو علاقائی زبانوں میں متنی پیغامات بھیجے جاتے ہیں۔ سوشل میڈیا پلیٹ فارم جیسے ٹویٹر، فیس بک، یوٹیوب وغیرہ کا استعمال، مرکزی اور ریاستی حکومتیں، کسانوں کو شامل کرنے اور انہیں اہلیت کے معیار، لازمی تصدیق اور پی ایم کسان اسکیم کے فوائد حاصل کرنے کے عمل کے بارے میں آگاہ کرنے کے لیے کرتی ہیں۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کی۔
وزارتِ تعلیم
وزارت تعلیم کے محکمہ اعلی تعلیم کے ذریعہ زیرالتوا معاملوں کے نمٹارہ کے لئے خصوصی مہم
یہ مہم زیرالتوا معاملوں کو کم کرنے ، سوچھتا کو ادارہ جاتی بنانے ، اندرونی نگرانی کے طریقہ کار کو مضبوط کرنے ، ریکارڈز کے انتظام سے وابستہ افراد کو تربیت فراہم کرنے اور فزیکل ریکارڈس کو ڈیجیٹائز کرنے کا کام کرے گی
زیرالتوا معاملوں کو نمٹانے کی خصوصی مہم ، کے حصے کے طور پر وزارت تعلیم کا محکمہ اعلیٰ تعلیم دستمبر 2022 سے اگست 2023 تک کئی زیرالتوا معاملوں کو کم کرنے میں کامیاب رہا جن کی تفصیل درج ذیل ہے:
- عوامی شکایات کی موصولی اور نمٹارہ : 95.71 فیصد عوامی شکایات کا نمٹارہ کیا جاچکا ہے۔
- ممبران پارلیمنٹ کےحوالےسے موصول ہونے والی شکایات: ممبران پارلیمنٹ کے حوالے سے موصول ہونے والی 75.10 فیصد شکایات  کا نمٹارہ کردیا گیا ہے۔
- پارلیمانی یقین دہانی :59.50 پارلیمانی یقین دہانیوں  کا نمٹارہ کیا جاچکا ہے۔
- عوامی شکایات سے متعلق اپیلیں : عوامی شکایات سے متعلق 90.50 فیصد اپیلوں  کا نمٹارہ کیا جاچکا ہے۔
- ٹھکانے لگائی گئی کل فائلیں : جن فائلوں کو ٹھکانے لگانے کی نشاندہی کی گئی تھی ان میں سے 79.87 فیصد  فائلوں کو ٹھکانے لگا دیا گیا ہے۔
- اعلیٰ تعلیم کے 189 اداروں میں صفائی مہم چلائی گئی ۔
وزارت اپنے احاطوں اور اپنے اعلیٰ تعلیم کے اداروں میں زیرالتوا معاملوں کو کم کرنے اور سوچتھا کو یقینی بنانے کے لئے پابندعہد ہے۔ اس مہم کا مقصد زیرالتوا معاملوں کو کم کرنا ، سوچھتا کو ادارہ جاتی بنانا، اندرونی نگرانی کے طریقہ کار کو مضبوط کرنا ، ریکارڈ س کے انتظام سے وابستہ افراد کو تربیت فراہم کرنا ، ریکارڈ کے بہتر بندوبست کے لئے فزیکل ریکارڈس کو ڈیجیٹائز کرنا اور تمام وزارتوں / محکموں کو ایک ڈیجیٹل پلیٹ فارم پر لانا ہے۔
شاستری بھون، نئی دہلی میں بھی کئی اقدامات کیے گئے ہیں، جن میں وزارتوں/محکموں کا ایک مجموعہ موجود ہے۔تلف کردہ فرنیچر اور فکسچر سےراہداریوں اور لفٹ کی لابیوں کو صاف کرنے کے لئے ایک مرکزی ڈمپ یارڈ بنایا گیا ہے جو چاروں طرف سے گھرا ہوا ہے جہاں اس طرح کے کچرے کو وقفے وقفے سے اکٹھا کردیا جاتا ہے اور طے شدہ طریقہ کار کے مطابق ٹھکانے لگایا جاتا ہے۔ ان اقدام نے فالتو مواد سے راہداریوں اور لفٹ کی لابیوں کوصاف کر دیا ہے جو آزادی سے چلنے پھرنے والے علاقوں کے اندر ہموار نقل و حرکت کو قابل بناتا ہے اور آگ کے خطرات کو کم کرتا ہے۔ احاطے میں ایک ری سائیکل یونٹ قائم کرنے کی بھی تجویز پیش کی گئی ہے۔
وزیراعظم کا دفتر
وزیر اعظم نے شہید اعظم بھگت سنگھ کو ان کی جینتی کے موقع پر یاد کیا
وزیراعظم جناب نریندر مودی نے شہید بھگت سنگھ کو ان کی جینتی کے موقع پر خراج عقیدت پیش کیا ہے۔ جناب مودی نے شہید اعظم بھگت سنگھ کے بارے میں اپنے خیالات کا ایک ویڈیو بھی شیئر کیا۔
وزیر اعظم نے ایکس پر پوسٹ کیا:
’’شہید بھگت سنگھ کو ان کی جینتی پر یاد کرتا ہوں۔ بھارت کی آزادی کے مقصد کے لیے ان کی قربانی اور غیر متزلزل لگن نسلوں کو تحریک دیتی ہے۔ وہ ہمیشہ انصاف اور آزادی کے لیے بھارت کی انتھک جدوجہد کی علامت رہیں گے۔‘‘
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے لیے مالی اعانت
حکومت نے بہت چھوٹے، چھوٹے اور درمیانے درجے کے کاروباری اداروں  کو کووڈ-19 کے مالی اثرات سے نمٹنے کے لیے مالی اعانت فراہم کرنے کے لیے متعدد اقدامات اٹھائے ہیں جن میں سے کچھ اقدامات درج ذیل ہیں:
- ایم ایس ایم ای کے لیے 20,000 کروڑ روپے کا ماتحت قرض
- ایمرجنسی کریڈٹ لائن گارنٹی اسکیم  کے تحت ایم ایس ایم ای سمیت کاروباری اداروں کے لیے 4.5 لاکھ کروڑ روپے کا خودکار قرض
- iii. ایم ایس ایم ای فنڈز اف فنڈز کے ذریعے 50,000 کروڑ روپے ایکویٹی انفیوژن
- iv. اسمال انڈسٹریز ڈیولپمنٹ بینک آف انڈیا  کے لیے آر بی آئی کی طرف سے 15,000 کروڑ روپے کی خصوصی دوبارہ فنانس کی سہولت
- مائکرو فنانس اداروں کے ذریعہ 25 لاکھ افراد کو قرضوں کی سہولت کے لیے کریڈٹ گارنٹی اسکیم
- vi. این بی ایف سی / ایچ ایف سی / ایم ایف آئی کے لیے 30,000 کروڑ روپے خصوصی لیکویڈیٹی اسکیم
- این بی ایف سی/ ایم ایف آئی کے واجبات کے لیے 90,000 کروڑ کی جزوی کریڈٹ گارنٹی اسکیم 2.0
کورونا وائرس  کے پھیلنے کے سبب ٹیکس دہندگان کو درپیش چیلنجوں کے پیش نظر، حکومت ہند نے ایم ایس ایم ای سمیت صنعتوں کے لیے ٹیکس سے متعلق متعدد اقدامات کیے ہیں جن میں سے کچھ اقدامات مندرجہ ذیل ہیں:
- ٹیکس کے قوانین کے تحت تعمیل اور قانونی کاروائیوں کے لیے وقت کی حد میں توسیع
- براہ راست ٹیکس ویواد سے وشواس ایکٹ کے تحت اعلامیہ دائر کرنے کی تاریخ میں توسیع
- iii. کارپوریٹ ٹیکس ریفنڈ کا اجرا
- iv. انکم ٹیکس ایکٹ کی متعلقہ دفعات کے تحت کٹوتی کا دعوی کرنے کے لیے اہل اسٹارٹ اپ کے انضمام کی تاریخ میں توسیع
- انکم ٹیکس کے باب VIA-B کے تحت کٹوتی کے دعوے کے لیے مختلف سرمایہ کاری / ادائیگی کرنے کی تاریخ میں توسیع
- vi. تاخیر سے ٹیکس کی ادائیگیوں پر معمول کی شرح سود 18 فیصد کے بدلے سود کی مراعات کی شرح۔
بہت چھوٹی، چھوٹی اور درمیانے درجے کی صنعتوں کے مرکزی وزیر جناب نارائن رانے راجیہ سبھا میں ایک تحریری جواب میں یہ معلومات فراہم کی۔
الیکٹرانکس اور اطلاعات تکنالوجی کی وزارت
آئی ٹی ہارڈ ویئر کے لئے پیداوار سے وابستہ ترغیبات كی دوسری اسکیم کو عمل میں لانے کے لئے رہنما خطوط كی منظوری
اسکیم کے تحت درخواستیں قبول کرنے کی تاریخ میں 31 جولائی تک كی توسیع
آئی ٹی ہارڈویئر کے لئے پیداوار سے وابستہ ترغیبات )پی ایل آئی) دوسری اسکیم کو مؤرخہ 29 مئی 2023 كو نوٹیفائی كیا گیا تھا جس كا نوٹیفکیشن نمبر سی جی-ڈی ایل-ای-30052023-246165 اور بجٹ 17,000 کروڑ روپے كا ہے۔ اس اسکیم کا مقصد ملک میں آئی ٹی ہارڈویئر مینوفیکچرنگ كے ماحولیاتی نظام کو وسیع اور گہرا کرنا ہے۔
اس سلسلے میں آئی ٹی ہارڈویئر کے لیے پیداوار سے وابستہ ترغیبات كی دوسری اسکیم کو عمل میں لانے كے رہنما خطوط کو حتمی شکل دے دی گئی ہے جو درج ذیل یو آر ایل پر دستیاب ہیں۔
https://www.meity.gov.in/esdm/production-linked-incentive-scheme-pli-20-it-hardware
آئی ٹی ہارڈ ویئر کے لیے پی ایل آئی اسکیم دوءم کے تحت درخواستیں وصول کرنے کا كاونٹر كھلا ركھنے كی تاریخ 31 جولائی 2023 تک بڑھا دی گئی ہے۔ ٹارگیٹ كمپنیوں كی دلچسپی قبول كرنے كے لیے پورٹل كھلا ركھا گیا ہے جو اس پتے پر دستیاب ہے:
https://pliithw.com/
وزارت دفاع
بھارت، مالدیپ اور سری لنکا کے مابین کولمبو سلامتی اجلاس پر مبنی مشق
کولمبو سکیورٹی اجلاس  پر مرکوز پہلی مشق ، بھارت ، مالدیپ اور سری لنکا کی بحری سکیورٹی کی سرکردہ ایجنسیوں کے مابین 27 اور 28 نومبر 2021 کو منعقد کی جا رہی ہے۔ بھارتی بحریہ ، مالدیپ کی قومی دفاعی فوج  اور سری لنکا بحریہ  کے جہاز اور طیارے ، ان میں حصہ لے رہے ہیں اور جنوبی بحیرہ عرب میں تین ملکوں کے خصوصی اقتصادی زون ای ای زیڈ میں ایک وسیع علاقے پر یہ مشقیں کی جارہی ہیں۔
آپ کو یاد ہوگا کہ آئی این ، ایم این ڈی ایف اور ایس ایل این کے مابین ایک سہ ملکی سرکردہ مشق  14 اور 15 جولائی 2021 کو منعقد کی گئی تھی۔ تینوں ملکوں نے قومی سلامتی کے نائب مشیروں کی کولمبو سکیورٹی کنکلیو سطح کی پانچویں میٹنگ میں 4 اگست 2021 کو حصہ لیا تھا، جس میں بحر ہند کے خطے میں سمندری سکیورٹی سے متعلق تعاون میں اضافہ کرنے پر تبادلہ خیال کیا گیا تھا۔
سی ایس سی پر مرکوز مشق ، اس مقصد سے منعقد کی جارہی ہے کہ بحرہ ہند کے اس اہم علاقے کو تجارتی جہاز رانی ، بین الاقوامی تجارت اور قانونی اعتبار سے جائز سمندری سرگرمیوں کے لئے محفوظ کیا جائے۔ اس مشق سے سمندری سکیورٹی سے متعلق سرکردہ ایجنسیوں کے مابین مفاہمت اور تال میل میں اضافہ کرنے میں مدد ملے گی اور اقدامات کرنے والے اداروں کو خطے میں بین ملکی جرائم کی روک تھام اور ان میں کمی لانے میں آسانی پیدا ہوگی۔ مشق سے معلومات کا لین دین ، کام کاج میں تال میل میں مزید اضافہ ہوگا ۔ نیز سمندر میں ہونےو الے واقعات اور حادثات سے نمٹنے کے کام کاج میں تال میل پیدا ہوگا۔
سی ایس سی مرکوز مشق کے انعقاد سے بھارت ، مالدیپ اور سری لنکا کے مابین سہ ملکی سرگرمیوں میں گہرائی کی مثال ملتی ہے اور خطے میں امن و سلامتی کو فروغ دینے کے ، ان کے عزائم اجاگر ہوتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13407
(Visitor Counter : 137
وزارت خزانہ
 "نیو گورنمنٹ سکیورٹی 2028"،  7.26 فیصد گورنمنٹ سکیورٹی 2033،  7.36فیصد گورنمنٹ سیکورٹی 2052 کی نیلامی کے ذریعے فروخت
حکومت ہند نے یکساں قیمت کا طریقہ کار استعمال کرتے ہوئے منافع کی بنیاد پر نیلامی کے ذریعے مشتہر شدہ رقم 8000 کروڑ روپے  کے لیے  نیو گورنمنٹ سکیورتی ، 2028،  یکساں قیمت کا طریقہ کار استعمال کرتے ہوئے قیمت کی بنیاد پر نیلامی کے ذریعے مشتہر شدہ رقم 14000 کروڑ روپے  7.26 فیصد گورنمنٹ سکیورٹی 2033، اور  کثیر قیمت کا طریقہ کار استعمال کرتے ہوئے قیمت کی بنیاد پر نیلامی کے ذریعے مشتہر شدہ رقم 11000 کروڑ روپے  7.36 فیصد گورنمنٹ سکیورٹی 2052 کی فروخت  کا اعلان کیا ہے۔ حکومت ہند کے پاس 2,000 کروڑ روپے کی حد تک مذکورہ سکیورٹیز میں سے ہر ایک کی اضافی رکنیت برقرار رکھنے کا اختیار ہوگا۔ نیلامی 6 اپریل 2023  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5 فیصد تک کی رقم اہل افراد اور اداروں کو الاٹ کی جائے گی۔
نیلامی کے لیے مسابقتی اور غیر مسابقتی دونوں بولیاں 06 اپریل 2023 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جانی چاہئیں۔ غیر مسابقتی بولیاں 12:30 بجے سے 01:00 بجےکے درمیان جمع کرائی جاسکتی ہیں اور مسابقتی بولیاں 12:30 بجے سے 01:30 بجے کے درمیان جمع کرائی جا سکتی ہیں ۔
نیلامی کے نتائج کا اعلان 06 اپریل 2023  کو کیا جائے گا اور کامیاب بولی دہندگان کے ذریعے ادائیگی 10 اپریل 2023  کو کی جائے گی۔
یہ سکیورٹیز ریزرو بینک آف انڈیا نے اپنے سرکلر میں وقتاً فوقتاً ترمیم کے مطابق جاری کی ہیں۔
مورخہ 24 جولائی 2018 نمبر RBI/2018-19/25 کے ذریعے جاری کردہ "سنٹرل گورنمنٹ سیکیورٹیز میں لین دین کب جاری کیا گیا" کے رہنما خطوط کے مطابق "جب جاری کیا گیا" کی بنیاد پر ٹریڈنگ کے اہل ہوں گے۔
۔۔۔۔۔۔۔۔۔۔۔
ش ح۔ و ا۔ ت ح۔
U -3728
(Visitor Counter : 95
جل شکتی وزارت
بارش اور سیلاب کی صورتِ حال کا خلاصہ
نئی دلّی ،21 اگست / اڈیشہ میں بھاری سے بہت بھاری اور کہیں کہیں انتہائی شدید بارش ، ہریانہ ، چنڈی گڑھ ، دلّی ، اتر پردیش ، تلنگانہ اور چھتیس گڑھ میں بھاری سے بہت بھاری بارش اور مدھیہ پردیش اور اترا کھنڈ میں صبح میں شدید بارش ہوئی ہے ۔
29 اسٹیشنوں  میں شدید سیلاب کی صورتِ حال ہے اور 30 اسٹیشن  سیلاب کی معمول کی صورتِ حال سے اوپر ہیں ۔ 41 بیراج اور ڈیم کے لئے پیش گوئی کی گئی ہے  ۔ مزید تفصیل ویب سائٹ پر دستیاب ہے http://cwc.gov.in/sites/default/files/cfcr-cwcdfb20082020_5.pdf.
اڈیشہ ، چھتیس گڑھ اور تلنگانہ میں 20 اگست کو بھاری سے بہت بھاری بارش اور کہیں کہیں شدید بھاری بارش ہونے کا امکان تھا ۔ مدھیہ پردیش اور راجستھان میں 20 اور 21 اگست ، 2020 ء کے درمیان بھاری سے بہت بھاری بارش ہونے کی امید ہے ۔
دریائے گوداوری اور اس کی معاون ندیاں جیسے اندرا وَتی اور سبری میں پانی کی سطح میں پھر اضافہ ہونے کا امکان ہے ۔ اڈیشہ میں نو رنگ پور ، کوراپٹ اور ملکان گری اضلاع ، چھتیس گڑھ میں بستر ، سکما ، نارائن پور ، دانتے واڑہ اور بیجا پور اضلاع اور مہاراشٹر میں گڑھ چرولی ، چندرا پور اضلاع میں قریبی نگاہ رکھی جا رہی ہے ۔
دریائے کرشنا اور اُس کی معاون ندیوں میں جیسے تنگ بھدرا اور بھیما میں رفتہ رفتہ اضافہ ہونے کا امکان ہے اور طاس کے زیادہ تر باندھ میں بارش کی پیش گوئی کی وجہ سے قابل قدر مقدار میں پانی چھوڑے جانے کا امکان ہے ۔ مہاراشٹر کے ستارا اور کولہا پور اضلاع ، کرناٹک کا باگل کوٹ ، وجے پورہ ، رائے چور ، بیلگاوی اضلاع ، تلنگانہ میں جوگو لمبا گڈوال اور نالگونڈہ اورآندھر ا پردیش میں کرنول ، گنٹور اور کرشنا اضلاع پر قریبی نظر رکھی جا رہی ہے ۔
مدھیہ پردیش کے جبل پور ضلع میں بارگی ڈیم اور منڈلا میں پانی کی سطح میں دریائے نرمدا اور اُس کی معاون ندیوں کی وجہ سے اضافہ ہونے کی امید ہے ۔
مذکورہ بالا ریاستوں اور اضلاع میں اگلے 3 – 4 دن تک سخت نظر رکھی جائے گی ۔ اس بات کا مشورہ دیا گیا ہے کہ ڈیمس میں پانی کے ذخائر میں اضافے پر خاص طور سے نظر رکھی جائے اور اگر ضروری ہو تو اس ڈیم سے پانی کو چھوڑا جا سکتا ہے ۔
مذکارہ بالا دریاؤں کے آس پاس ریل کی پٹریوں اور سڑکوں پر زیادہ سے زیادہ نگاہ رکھی جارہی ہے تاکہ ٹریفک خوش اسلوبی سے جاری رہے اور کسی بھی حادثے سے بچا جا سکے ۔ تمام ضلع انتظامیہ اِن اضلاع میں کووڈ – 19 کی موجودہ صورتِ حال کو دیکھتے ہوئے موثر اقدامات کر سکتے ہیں اور امدادی کیمپوں میں نگرانی رکھ سکتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4713
(Visitor Counter : 176